**סיכום פרוטוקול ישיבת וועד הנהלה אגודה - מספר 9**

1. בתאריך 26/07/20 התקיימה ישיבת ועד הנהלה של האגודה באפליקציית זום.
2. בישיבה נכחו: חברי ועד - מורן לונדון בלשאי, דורית עבדו, יונתן לניאדו, יוחנן אליהו ואלכסיי קמלוב.
3. **להלן הנושאים שנדונו בישיבה**:
4. סטאטוס עדכני עובדי האגודה.
5. סטאטוס התחייבויות, הוצאות והכנסות אגודה.
6. הצגת תכנית מוסדות החינוך של האגודה.
7. נושאים שוטפים.
8. **להלן סטאטוס מעקב החלטות מישיבות קודמות:**

|  |  |  |  |  |  |  |
| --- | --- | --- | --- | --- | --- | --- |
| **מס"ד** | **נושא** | **פירוט** | **החלטה** | **אחריות** | **תג"ב** | **סטאטוס** |
| **1** | כלכלי | הסדרת ניהול משאבי האגודה | * יש לתקף מחדש את כל החוזי שכירות עליהם חתומה האגודה מול תושבים מקומיים ומול גורמי חוץ. כמו כן יש לכתוב חוזה בין האגודה לוועד המקומי בהקשרי מתן שירותים בהתאם לחוק והתקנון. | יוחנן  יונתן | שוטף | תהליך חידוש חוזים. |
| **2** | מנהל תקין | ת"ע 2020 | * יש להיערך להצגת הדוחו"ת הכספיים והמאזן לקראת סוף החודש בהתאם להנחיות ההתכנסויות במציאות הנוכחית. | ועד | אוגוסט | הדוחו"ת יוגשו ע"י הרו"ח במהלך השבועיים הקרובים. לאחר מכן יוצגו בזום לכל חברי האגודה. |
| **3** | תביעה | המשך התנהלות | * האגודה התקשרה עם עו"ד גיל בן משה להמשך ניהול התביעה בבית המשפט בעלויות קבועות ברטיינר חודשי שהיישוב יכול לעמוד בהן. * היישוב העביר התייחסות לבית המשפט בנוגע להגשת הודעת צד ג' של ארזים, החל"פ והמועצה כנגד אשכולות. * היישוב הוציא מכתב לארזים ולחל"פ על אי עמידה בהסכמים בנוגע לפיתוח ההרחבה, הקמת הגן שעשועים והפרת נושאים נוספים. * האגודה מממשת את הסכם הפשרה ועד כה שולם ל-5 משפחות מתוך 26. | ועד | שוטף | **-** |
| **4** | כלכלי | סטאטוס חובות יישוב | * היישוב **מתנהל שוטף מול חברת החשמל.** אין חובות לחברת חשמל. * היישוב **מתנהל שוטף מול מקורות.** אין חובות למקורות. * היישוב **סיים** **לשלם או לפרוס חובות** אגודה. נותר חוב אחד נוסף לטיפול (משרד עו"ד ליפא מאיר). * היישוב **סיים** לשלם את כל החובות לעובדי האגודה. | ועד | שוטף | **-** |
| **5** | קהילה | * בחירת חברים חדשים לאגודה * בחירת ועד ביקורת חדש לאגודה | * בהתאם למציאות הקורונה הנוכחית יתבצע הליך של אישור מועמדים חדשים לחברות לאגודה. לאחר סיום התהליך יצא עדכון על המשפחות החדשות המועמדות ועל נוהל ביצוע הליך הבחירה לאור המציאות הנוכחית ולאחר קבלת הנחיות מקצועיות מרשם האגודות. * הוגשה בקשה לרשם האגודות לאישור ועדת הביקורת החדשה. טרם התקבלה תשובת רשם. | ועד | שוטף | - |

1. **להלן סיכום הישיבה וההחלטות שהתקבלו:**

|  |  |  |  |  |  |
| --- | --- | --- | --- | --- | --- |
| **מס"ד** | **נושא** | **פירוט** | **החלטה** | **אחריות** | **תג"ב** |
| **1** | מנהל תקין | ת"ע 2020 | יש לשלוח ולהציג את הדוחו"ת הכספיים לחברי האגודה עד סוף החודש. לאחר מכן יש לשלוח את הדו"חות לרשם האגודות. | ועד  רו"ח ניב חכימי | אוגוסט |
| **2** | חברתי | הנצחה | יש להוציא "קול קורא" לועדת הנצחה יישובית שתבחן את אופן ההנצחה של בני אשכולות ותקדם תהליך חברתי וקהילתי בנושא חשוב זה. | מוביל חברתי | 15/09/20 |
| **3** | כלכלי-חברתי | התנהלות ושימוש בכספי הציבור | לאחר קבלת אישור רשם האגודות לועדת הביקורת, הועד יעביר את כל החומר והניירת הרלוונטיים לבדיקת ההתנהלות הכספית והציבורית של כספי האגודה. | ועד  ועדת ביקורת | שוטף |

1. **עדכונים נוספים:** 
   1. ועד האגודה בסיוע קרן לפאייר ואסנת בן אבו בחרו במוביל החברתי אסף יוגב וברכז הנוער עידן סימון. הועד מאחל בהצלחה רבה לאסף ועידן בקידום היישוב בנושאים חברתיים-קהילתיים ובקידום הנוער ביישוב. כמו כן החודש התחיל לעבוד ביישוב עובד תברואה וגינון.
   2. היישוב נמצא במהלכו של הקיץ ובמסגרתו יתבצעו פעילויות שונות. הפרסומים השונים ייצאו ע"י המוביל החברתי ורכז הנוער.
   3. היישוב נערך לפתיחת שנת הלימודים תשפ"א ונמצא בתהליך של תכנון תכניות למעון היום והצהרונים על כלל ההיבטים (כ"א, פדגוגיים, כלכליים). **אנו מזמינים את כל המשפחות שהתרחבו בשנה האחרונה להצטרף להצלחה היישובית.**
   4. היישוב מתמודד עם שוטטות של מספר מצומצם של בני נוער בשעות הלילה המאוחרות ושעות הבוקר המוקדמות. בוצעה הסברה לכל הנוגעים בדבר. ועד היישוב מצפה מהורי הנערים להפגין מעורבות ואחריות הורית ולסייע לכולם לעבור את תקופת הקיץ באופן מיטבי.

בברכה,

ועד ההנהלה